Reet Sokmann

Reet Sokmann (sündinud 29. augustil 1953 Tallinnas) on eesti filmindustegelane ja filmiprodutsent.

Ta lõpetas 1971. aastal Tallinna 2. Keskkooli.

Sokmann asus 1971. aastal tööle Eesti Televisiooni, kus töötas mitmetel ametikohtadel (režissööri assistendi, tootmisjuhi ja produtsendina) noorte- ja lastesaadete toimetuses ning Eesti Telefilmis, oli aastatel 1993–1997 Eesti Telefilmi tootmisjuht ja 1997–1998 ETV koostööfilmide toimetuse peatoimetaja. 

Ta on 1998. aastal asutatud filmitootmisfirma F-Seitse üks omanikke, produtsent ja juhatuse esimees ning 2007. aastast filmitootmisfirma Minor Film juhatuse liige ja produtsent, juhib 2007. aastast Eesti rahvusfilmograafia loomist elektroonilise andmebaasina, olles MTÜ Eesti Filmi Andmebaas juhatuse liige ja projektijuht.

Ta on läbinud erialaseid koolitusi (sh 1985–1992 Bornholmi koolituskeskuses Taanis), osalenud rohkem kui 100 filmi toomisel, teinud koostööd Andres Söödi, Lennart Meri, Peep Puksi, Sulev Keeduse, Rein Marani, Valentin Kuigi ja Dorian Supiniga. Ta oli aastatel 1999–2001 Eesti Filmi Sihtasutuse ja Tallinnfilmi nõukogu liige.

 Looming 
 "Laanetaguse suvi" (1980, režissööri assistent)
 "Keskpäev" (1981, režissööri assistent)
 "Kaleva hääled" (1986, režissööri assistent)
 "Kann allikal" (1988, režissööri abi)
 "Toorumi pojad" (1989, režissööri assistent)
 "Siis sai õhtu ja sai hommik" (1990, režissööri assistent)
 "Mina, Lennart Meri..." (1993, produtsent)
 "In paradisum" (1993, produtsent)
 "Jõulud Leninita" (1994, produtsent)
 "Tingimustega Tallinnas" (1996, produtsent)
 "Libarebased ja kooljad" (1998, produtsent)
 "Aeg armastada" (1999, produtsent)
 "Arvo Pärt. 24 prelüüdi ühele fuugale" (2002, produtsent)
 "Perekond" (2004, produtsent)
 "Tiim" (2006, produtsent)
 "Heino Eller. Quinta Essentia" (2013, produtsent)
 “Arvo Pärt – isegi kui ma kõik kaotan” (2015, produtsent)

 Tunnustus 

 2000 Pärnu Rahvusvaheline Dokumentaal- ja Antropoloogiafilmide Festival – diplom filmile „Aeg armastada“
 2002 Eesti Kultuurkapitali audiovisuaalse kunsti sihtkapitali preemia – parim dokumentaalfilm „Arvo Pärt. 24 prelüüdi ühele fuugale“
 2003 Pärnu Rahvusvaheline Dokumentaal- ja Antropoloogiafilmide Festival – UNESCO pärimuskultuuri osakonna auhind ja žürii erivalik ning parim Eesti dokumentaalfilm "Arvo Pärt. 24 prelüüdi ühele fuugale" eest
 2004 Eesti Kultuurkapitali audiovisuaalse kunsti sihtkapitali preemia – parim dokumentaalfilm „Perekond“
 2014 Eesti Kultuurkapitali audiovisuaalse kunsti sihtkapitali aastapreemia – missioonipreemia Eesti Filmi Andmebaasi loomise ja järjekindla arendamise eest (koos Hagi Šeiniga)

 Isiklikku 
Ta oli abielus filmirežissöör Dorian Supiniga.

 Viited 

 Välislingid 
 Reet Sokmann andmekogus IMDb
 Reet Sokmann Institute of Documentary Film kodulehel

Kategooria:Eesti filmindustegelased
Kategooria:Eesti filmiprodutsendid
Kategooria:Tallinna Reaalkooli vilistlased
Kategooria:Sündinud 1953